stanford-oval/wikipedia huggingface dataset:
Luettelo Tähtiportti-sarjan roduista
Tähtiportin ihmisrodut > Langaralaiset

TP-1:een kuudennella kaudella liittynyt Jonas Quinn oli Langara-planeetalta. Langarassa on kolme suurvaltaa (Kelowna, Terrania ja Andari-federaatio), jotka olivat Jonasiin tutustumisen aikoihin sodan uhan alla keskinäisten riitaisuuksiensa vuoksi. Tekniseltä kehitystasoltaan langaralaiset ovat samalla tasolla kuin Maa 1940-luvulla, mutta he ovat erittäin nopeita oppimaan ja goa'uld Nirrtin mukaan heidän fysiologinen kehityksensä on tau'reja edellä. Daniel Jackson kuoli viidennellä kaudella Kelownassa tehdyn kokeellisen naquadria-testauksen takia, kun hän esti suuren radioaktiivisen onnettomuuden syntymisen. Kun goa'uld Anubis sai selville Langaran voimakkaasta naquadriasta, hän hyökkäsi planeetalle tavoitteenaan hankkia se itselleen. TP-1 sai kuitenkin estettyä Anubiksen suunnitelmat, ja Jonas Quinn jäi kotiplaneetalleen rauhanlähettilääksi edistämään kolmen suurvaltion yhteistyötä. Myöhemmin Langara-planeetta oli tuhoutumaisillaan, koska siellä esiintyvä naquadria ei ollutkaan planeetalle ominaista, vaan Langaraa aikoinaan hallinnut goa'uld oli kehittänyt aineen. Kelownalaisten aikaisemmin suorittama naquadria-ydinkoe oli laukaissut ketjureaktion, joka uhkasi räjäyttää koko planeetan naquadria-varaston tehden Langaran asuinkelvottomaksi. Uhkaava katastrofi saatiin kuitenkin estettyä.
Tähtiportin ihmisrodut > Latonalaiset

Latonalaiset olivat aikoinaan kehittynyt ihmisrotu, joka päätti siirtyä teknologian kehittämisestä hengellisyyden ja kulttuurin kehittämiseen. Latonalaisilla on edelleen goa'uldeja vastaan tehokas suojeleva laite, jota nykyasukkaat eivät kuitenkaan osaa käyttää ja vain luottavat sen toimintaan sokeasti.
Tähtiportin ihmisrodut > Pangarilaiset

Pangarilaiset kehittivät ensimmäisen version tretoniinilääkkeestä, joka myöhemmän kehittelyn tuloksena mahdollisti jaffojen itsenäisen elämän ilman goa'uldeja. Pangar-planeetalle oli jätetty tok'rien alkuäiti Egeria, jota pangaralaiset pitivät vankeudessa ja jonka tuottamista goa'uldeista he olivat vuosikymmenten kuluessa pystyneet kehittämään terveyttään ylläpitävän tretoniinin. Egeria oli kuitenkin kuolemaisillaan, ja ilman tretoniinia sille jo altistuneet pangaralaiset eivät enää olisi selvinneet hengissä. Pangarilaiset eivät aluksi kertoneet tretoniinin tuotantotavasta tau'reille, mikä aiheutti paljastuttuaan epäilystä heimojen välillä. TP-1 toi tok'ra-tutkijoita Pangariin auttamaan vasta-aineen löytämisessä, jolloin kuningatar-goa'uld paljastui jo aikoja sitten kuolleeksi luulluksi Egeriaksi saaden tok'rat vaatimaan pangarilaisilta tämän välitöntä vapauttamista. Tok'ra Kelmaa uhrautui antaen Egerialle ruumiinsa, jolloin tämä pystyi viimeisenä tekonaan ennen kuolemaansa neuvomaan vasta-aineen kehittämisessä ja pelasti näin pangarilaiset.
Tähtiportin ihmisrodut > Tegaluslaiset

Tegalus-planeetalla oli kaksi toisiinsa vihamielisesti suhtautuvaa suurvaltaa, Rand-protektoraatti ja Caledonia-federaatio. Kun TP-1 saapui planeetalle tähtiportin kautta, uskonnolliset fanaatikot julistivat tapauksen ihmeeksi ja saivat aikaan Randissa uskonnollisen sisällissodan. Daniel Jackson, joka oli jäänyt planeetalle vangiksi, sai järjestettyä SGC:n ja eräiden paikallisten kanssa vastaiskun, jonka seurauksena sisällissota saatiin keskeytettyä. Myöhemmin paikallinen Kane saapui Maahan kertomaan tau'reille, että Tegalukselle oli saapunut orien prioreita, jotka olivat kiristämällä saaneet suuren osan Randin kansasta puolelleen. Rand suunnitteli naapurivaltio Caledonian tuhoamista priorien satelliittiaseella, koska nämä eivät suostuneet palvomaan oreja. Tau'rit lähtivät apuun Prometheus-aluksella, mutta satelliitti onnistui tuhoamaan aluksen tappaen samalla useita sen henkilökunnan jäseniä. Jackson sai neuvoteltua Randin ja Caledonian välille väliaikaisen rauhansopimuksen, mutta myöhemmin Maahan palattuaan tau'rit saivat kuulla, että sopimus ei ollut kestänyt. Rand ja Caledonia luultavasti tuhosivat toinen toisensa.
Tähtiportin ihmisrodut > Tollanilaiset

Tollanilaiset olivat teknologisesti erittäin kehittynyt, vähemmän kehittyneitä kohtaan ylimielinen ihmisrotu, joka oli Maan liittolainen mutta ei suostunut antamaan Maan ihmisille teknologista tietoa peläten näiden tuhoavan itsensä. He olivat aikoinaan auttaneet teknologisesti erään naapuriplaneettansa ihmisiä, mutta nämä eivät olleet kehityshyppäykseen valmiita ja tuhosivat lopulta planeettansa keskinäisissä sodissaan niin, että tollanilaisetkin joutuivat hylkäämään oman planeettansa ja etsimään uuden. Tollanilainen Narim oli romanttisesti kiinnostunut Samantha Carterista, joka antoi myös jonkin verran vastakaikua hänen tunteilleen. Tollanit olivat kehittäneet tehokkaan puolustusjärjestelmän goa'uldeja vastaan, mutta kun tämä järjestelmä salakavalasti tuhottiin, he jäivät täysin suojattomiksi ja goa'uld Tanith viritti heille ansan. Pelastaakseen planeettansa tollanilaiset yrittivät goa'uldien painostuksesta tuhota Maan, mutta Narimin avulla tau'rit saivat tietää suunnitelmasta ajoissa ja pystyivät estämään hyökkäyksen. Narimin lähettämästä viimeisestä Maahan saapuneesta viestistä selvisi, että tollanilaiset tuhottiin goa'uldien hyökkäyksessä.
Tähtiportin ihmisrodut > Vyaslaiset

Vyas-planeetalla oli vuosi ennen TP-1:n saapumista tapahtunut massamuistinmenetys, eivätkä sen ihmiset muistaneet omaa historiaansa tai keitä he olivat. Lisäksi koko planeetalla ei ollut enää yhtään vanhuksia. Muistinmenetyksen ja vanhusten kuoleman arveltiin johtuneen sairaudesta, mutta myöhemmin paljastui että sen oli aiheuttanut Linnea-niminen nainen, "maailmojen tuhoaja", jonka tieteellinen koe oli epäonnistunut. Linnea oli yrittänyt kehittää vanhenemista estävän aineen, mutta hän nuorensikin koko väestön aiheuttaen samalla näille ja itselleen muistinmenetyksen. TP-1 ja SGC auttoivat vyaslaisia saamaan muistinsa takaisin. Tekniseltä kehitystasoltaan Vyas vastaa Maata 1900-1920-luvulla.
Tähtiportin muukalaisrodut > Asgardit

Pääartikkeli Asgard
Asgardit ovat teknologisesti erittäin kehittynyt laji toisesta galaksista. He muistuttavat ulkonäöltään hyvin paljon klassisia "pieniä harmaita muukalaisia". Asgardit ovat tuhansien vuosien ajan lisääntyneet siirtämällä tietoisuutensa kloonatusta kehosta toiseen. Tämä on kuitenkin aiheuttanut heille peruuttamattoman geneettisen rappeuman, joka uhkaa koko rodun tulevaisuutta. Linnunradan galaksissa asgardit suojelevat osaa planeetoista goa'uldeilta mutta samaan aikaan he sotivat kotigalaksissaan konerotu replikaattoreita vastaan.
Tähtiportin muukalaisrodut > Gad-Meerit

Gad-Meerit ovat 10000 vuotta vanha muukalaisrotu, jotka ovat menettäneet oman kotimaailmansa. Gad-Meerit etsivät itselleen uuden kotiplaneetan, jossa etsimisen aikaan ei vielä asunnut älyllistä elämää. TP-1 toi samalle planeetalle enkaralaiset ja myöhemmin enkaralaiset huomasivat Gad-Meerien avaruusaluksen tuhoavan planeettaansa. Koska Gad-Meerien elämänmuoto perustuu rikkiin, ei hiileen, Gad-Meerit muuttivat elinympäristöä "rikkimäisemmäksi". Kyseinen planeetta oli ainoa kahdesta miljoonasta jossa Gad-Meerit pystyisivät elämään. Koska samalla planeetalla ei olisi mahdollista asua Gad-Meerejä ja enkaralaisia, Gad-Meerit tarjosivat enkaralaisille kyydin näiden alkuperäiselle planeetalle, jonka sijainti löytyi Gad-Meerien planeettakirjastosta.
Tähtiportin muukalaisrodut > Goa'uldit

Goa'uldit ovat teknologisesti edistynyt loislaji, jotka valtaavat isäntäolentonsa tietoisuuden ja ottavat kehon hallintaansa. Sarjan alussa sadat planeetat ovat heidän imperiuminsa vallassa. Goa'uldit orjuuttivat tuhansia vuosia sitten Maan ihmisiä ja veivät heitä orjuuteen muille planeetoille, kunnes muinaiset egyptiläiset nousivat kapinaan Ra-nimistä goa'uldia vastaan. Ra pakeni ja Maan tähtiportti haudattiin tuhansiksi vuoksiksi. Luonteeltaan suurin osa goa'uldeista on armottomia ja vallanhimoisia, ja he esiintyvätkin usein jumalina seuraajilleen. Heidän armeijansa koostuvat pääosin jaffa-rodun edustajista, jotka kantavat goa'uldeja vatsassaan niiden aikuisikään asti, jolloin goa'uld siirtyy ihmisisäntään. Goa'uldien imperiumia johtavat järjestelmäherrat, jotka ovat goa'uldeista vahvimpia ja vanhimipia. Järjestelmäherrat ovat suurimman osan ajasta sodassa tosiaan vastaan ja pyrkivät laajentamaan omaa aluettaan toisen kustannuksella. He lyöttäytyvät yhteen vain suuren ulkopuolisen uhan, kuten asgardien ja myöhemmin ihmisten edessä.
Tähtiportin muukalaisrodut > Jaffat

Pääartikkeli Jaffa
Jaffat ovat goa'uldien alistama rotu, joita he käyttävät sotureina ja palvelijoina. Jaffat on kasvatettu uskomaan goa'uldien olevan jumalia. Jaffat periytyvät Maan ihmisistä, mutta goa'uldit ovat muokanneet heitä geneettisesti niin, että jokainen kantaa nuorta parasiittia mahassa olevassa pussissa. Pussissa oleva goa'uld antaa jaffalle pitkän iän ja täydellisen terveyden mutta korvaa jaffan immuunijärjestelmän, tehden jaffat täysin riippuvaisiksi goa'uldeista.
Tähtiportin muukalaisrodut > Muinaiset

Pääartikkeli Muinaiset
Muinaiset ovat yksi universumin vanhimmista roduista. He kehittyivat satoja miljoonia vuosia ennen Maan ihmisiä, joiden kanssa he olivat hyvin samankaltaisia. Pitkän historiansa aikana muinaiset kehittivät universumin edistyksellisintä teknologiaa, muun muassa tähtiportit, kaupunkialukset ja nollapistemoduulit. Tuhansia vuosia ennen sarjan tapahtumia he löysivät keinon nousta korkeimmalle olemassaolon tasolle, jolloin heidän kehonsa muuttuivat puhtaaksi energiaksi. He saavuttivat tällöin jumaltasoiset voimat ja tietoisuuden, mutta päättivät olla puuttumatta alempitasoisten olentojen elämään tai kehitykseen.
Tähtiportin muukalaisrodut > Noxit

Noxit ovat hyvin rauhanomainen ja kehittynyt rotu, joka vastustaa sotaa ja elää luonnonmukaisesti. Noxit muistuttavat ulkomuodoltaan menninkäisiä, ja he pystyvät muuttamaan asioita muun muassa itsensä näkymättömäksi. Tämän takia goa'uldit haluaisivat mielellään päästä käsiksi heihin ja oppia heidän rotunsa salat, mutta noxit ovat piiloutumisen mestareita ja ovat pysytelleet pois galaksinsa kahnauksista. Noxit ovat yksi "neljästä suuresta rodusta", jotka aikoinaan muodostivat edistyneen ja rauhanomaisen liittouman.
Tähtiportin muukalaisrodut > Orit

Orit ovat kaukaisessa galaksissa asuva äärimmäisen kehittynyt rotu. He ovat fysiologisesti samaa rotua kuin muinaiset, mutta nämä kaksi ryhmää erkanivat toisistaan satoja miljoonia vuosia ennen sarjan tapahtumia. Samoin kuin muinaiset, myös orit oppivat lopulta nousemaan korkeammalle tietoisuuden tasolle, muuttuen tällöin puhtaaksi energiaksi. Toisin kuin muinaiset, orit puuttuivat alempien elämänmuotojen kehitykseen ja esiintyivät näille maailmankaikkeuden luoneina jumalina. Tästä alkoi uskonto nimeltä origin, joka ei siedä muita uskomuksia ja pyrkii armotta tuhoamaan kaiken muun tiedon, joka on ristiriidassa originin oppien kanssa. Uskonto myös lupaa uskoville näiden nousevan kuollessaan orien joukkoon.
Tähtiportin muukalaisrodut > Re'olit

Re'olit ovat huomaamaton, rauhaa rakastava rotu. Heidän elimistönsä kehittää kemikaalia, joka tarttuessaan kohteeseen saa tämän näkemään re'olin oman rotunsa edustajan näköisensä ja luulemaan, että on tuntenut kyseisen henkilön jo pitkään. Tämä on re'olien keino maastoutua ja selviytyä. Goa'uldit jahtaavat reo'leja kyseisen kemikaalin hyötyjen vuoksi, ja reo'leja onkin enää hyvin vähän.
Tähtiportin muukalaisrodut > Replikaattorit

Replikaattorit ovat tuhoisa mekaaninen rotu, joka pystyy lisääntymään mistä tahansa metallista eksponentiaalisesti ja mukautumaan lähes mihin tahansa haasteeseen. Replikaattorit tuhoavat tekniikkaa ja rakennuksia pyyhkien altaan kokonaisia sivilisaatioita. Ne ovat aiheuttaneet suurta tuhoa etenkin asgardien keskuudessa.
Pegasus-galaksissa elää samankaltainen rotu, jonka muinaiset aikoinaan loivat aseeksi wraitheja vastaan. Toisin kuin "serkkunsa", Pegasus-galaksin replikaattorit eivät ole kiinnostuneita lisääntymisestä vaan pyrkivät ennen kaikkea emuloimaan muinaisia ja etsivät tietä olemassa olon korkeimman tason saavuttamiseksi. Maan ihmiset kuitenkin kutsuvat molempia rotuja replikaattoreiksi.
Tähtiportin muukalaisrodut > Re'tut

Re'tut ovat ulkonäöltään hämähäkkejä muistuttavia alieneja, jotka ovat goa'uld-vastaisia. Niiden enemmistö on ihmisiä kohtaan neutraali, mutta re'tu-kapinallisliikkeen tavoitteena on tuhota kaikki goa'uldeihin liittyvä, myös niiden mahdollisina isäntinä toimivat ihmiset. Nämä re'tut tekevä terrori-iskuja valitsemiinsa kohteisiin. Re'tuista tekee vaarallisia se, että ne ovat ihmissilmälle näkymättömiä, ja ilman niiden havaitsemiseen erityisesti kehitettyjä aseita niitä on vaikea paikallistaa.
Tähtiportin muukalaisrodut > Serrakinit

Ks. ylempää kohta hebridanilaiset.
Tähtiportin muukalaisrodut > Tok'rat

Tok'rat (goa'uldien kielellä "Ra'ta vastaan ") ovat maanalainen vastarintaliike ja tau'rien liittolaisia. Vaikka he ovat itse samaa rotua kuin goa'uldit, he vastustavat goa'uldien toimintatapoja ja pyrkivät kaatamaan goa'uldien imperiumin. Kuten goa'uldit, Tok'rat elävät symbioosissa ihmisten kanssa, muttahe antavat myös ihmisen elää vapaasti omassa ruumiissaan tok'ran rinnalla. Tällöin tok'ran ja ihmisen mielet sulautuvat yhteen ja he oppivat asioita toisiltaan. Tok'rat ovat kuoleva rotu, sillä kuningatar Egeria josta he alun perin syntyivät on kuollut, eikä uusia tok'ria voi syntyä ellei entinen goa'uld päätä ryhtyä tok'raksi. Koska tämä on goa'uldin luonnon vastaista, kyseiset tapaukset ovat erittäin harvinaista.
Tähtiportin muukalaisrodut > Unasit

Unasit ovat vahvoja, sitkeitä ja aggressiivisia hirviöiltä näyttäviä muukalaisia, jotka olivat ensimmäinen goa'uldien orjuuttama rotu. Niiden kulttuuri on melko primitiivistä, mutta etenkin Daniel Jackson tuntee niitä kohtaan sympatiaa, sillä ne haluavat vain elää vapaudessa.
Tähtiportin muukalaisrodut > Wraithit

Pääartikkeli Wraith
Wraithit ovat Pegasus-galaksissa asuva teknologisesti edistynyt rotu. Wraith on vampyyrimainen olento, joka imee uhristaan elinvoimaa kämmenellään, aiheuttaen näin uhrin nopean ikääntymisen ja lopulta kuoleman. Rotu kykenee myös telepatiaan ja mielenhallintaan. 10,000 vuotta ennen sarjan tapahtumia wraithit olivat vuosisadan mittaisessa sodassa galaksissa asuvia muinaisia vastaan, jotka joutuivat lopulta pakenemaan Linnunradalle. Tämän jälkeen wraithit ovat kylväneet kauhua Pegasus-galaksissa hyökkäilemällä sadan vuoden välein siellä elävien ihmisten kimppuun, imien näiden elinvoiman ja tuhoamalla kaiken edistyneen teknologian. Muun ajan suurin osa wraitheista on horrostilassa, jotta galaksin populaatio ehtii palautua kiertokulun jatkumista varten.
Jaffa goa'uld Apophista palvelevan käärmekaartin haarniskassa
Luettelo Saksan hallitsijoista

Tämä on luettelo hallitsijoista jotka hallitsivat Saksan alueita Keski-Euroopassa. Luettelo alkaa Verdunin sopimuksen jälkeisestä ajasta, jolloin Frankkien valtakunta jaettiin kolmeen osaan. Luettelon ensimmäinen hallitsija on Itä-Frankian kuningas Ludvig Saksalainen vuodesta 843 ja viimeinen hallitsija on Keisarillisen Saksan viimeinen keisari Vilhelm II, joka toimi Saksan keisarina vuoteen 1918 asti. Luettelossa on myös eri Saksan liittojen valtion päämiehiä sekä Pyhän saksalais-roomalaisen valtakunnan saksalaisia keisareita.
Lähteet:
Itä-Frankian kuninkaat 843–911

| Monarkki | Monarkki | Dynastia | Kuninkaaksi | Keisariksi | Valtakausi päättyi | Kruununperimys |
| --- | --- | --- | --- | --- | --- | --- |
|  | Ludvig Saksalainen | Karolingit | 11. elokuuta 843 | — | 23. elokuuta 876 | Ludvig Hurskaan poika ja Kaarle Suuren pojanpoika |
|  | Ludvig Nuori | Karolingit | 28. elokuuta 876 | — | 20. tammikuuta 882 | Ludvig Saksalaisen poika |
|  | Karlmann Baijerilainen | Karolingit | 28. elokuuta 876 | — | 22. maaliskuuta 880 | Ludvig Saksalaisen poika |
|  | Kaarle Paksu | Karolingit | 28. elokuuta 876 | 12. helmikuuta 881 | 11. marraskuuta 887 | Ludvig Saksalaisen poika |
|  | Arnulf Kärnteniläinen | Karolingit | 30. marraskuuta 887 | 25. huhtikuuta 896 | 8. joulukuuta 899 | Karlmann Baijerilaisen poika |
|  | Ludvig Lapsi | Karolingit | 21. tammikuuta 900 |  | 20-24. syyskuuta 911 | Arnulf Kärnteniläisen poika   |
Saksan kuninkaat 911–962 > Itä-Frankian kuningaskunta 911–962 > Konradilainen dynastia

| Monarkki | Monarkki | Dynastia | Kuninkaaksi | Keisariksi | Valtakausi päättyi | Kruununperimys |
| --- | --- | --- | --- | --- | --- | --- |
|  | Konrad I | Konradilainen | 10. marraskuuta 911 | — | 23. joulukuuta 918 |  Ludvig Lapsen veljenpoika |
Saksan kuninkaat 911–962 > Itä-Frankian kuningaskunta 911–962 > Saksilainen dynastia

| Monarkki | Monarkki | Dynastia | Kuninkaaksi | Keisariksi | Valtakausi päättyi | Kruununperimys |
| --- | --- | --- | --- | --- | --- | --- |
|  | Henrik I Linnustaja | Saksilainen | 23. huhtikuuta 919 | — | 2. heinäkuuta 936 |  Kaarle Suuren jälkeläinen 4. polvessa |
|  | Arnulf Paha | Luitpoldingit | 919 | — | 921 | Henrik I Linnustajan vastustaja |
Saksan kuninkaat Pyhän saksalais-roomalaisen keisarikunnan yhteydessä 962–1806 > Saksilainen dynastia

| Monarkki | Monarkki | Dynastia | Kuninkaaksi | Keisariksi | Valtakausi päättyi | Kruununperimys |
| --- | --- | --- | --- | --- | --- | --- |
|  | Otto I | Saksilainen | 7. elokuuta 936 | 2. helmikuuta 962 | 7. toukokuuta 973 | Henrik I Linnustajan poika |
|  | Otto II | Saksilainen | 26. toukokuuta 961 | 25. joulukuuta 967 | 7. joulukuuta 983 | Otto I:n poika |
|  | Otto III | Saksilainen | 25. joulukuuta 983 | 21. toukokuuta 996 | 21. tammikuuta 1002 | Otto II:n poika |
|  | Henrik II Pyhä | Saksilainen | 7. kesäkuuta 1002 | 26. huhtikuuta 1014 | 13. heinäkuuta 1024 | Henrik I Linnustajan pojanpojanpoika |
Saksan kuninkaat Pyhän saksalais-roomalaisen keisarikunnan yhteydessä 962–1806 > Saalilainen dynastia

| Monarkki | Monarkki | Dynastia | Kuninkaaksi | Keisariksi | Valtakausi päättyi | Kruununperimys |
| --- | --- | --- | --- | --- | --- | --- |
|  | Konrad II | Saalilainen | 8. syyskuuta 1024 | 26. maaliskuuta 1027 | 4. kesäkuuta 1039 | Otto I Suuren jälkeläinen |
|  | Henrik III | Saalilainen | 14. huhtikuuta 1028 | 25. joulukuuta 1046 | 5. lokakuuta 1056 | Konrad II:n poika |
|  | Henrik IV | Saalilainen | 17. heinäkuuta 1054 | 21. maaliskuuta 1084 | 31. joulukuuta 1105 | Henrik III:n poika |
|  | Rudolf von Rheinfelden | Rheinfeld | 15. maaliskuuta 1077 | — | 15. lokakuuta 1080 | Henrik IV:n vastustaja |
|  | Hermann von Luxemburg | Salm | 6. elokuuta 1081 | — | 28. syyskuuta 1088 | Henrik IV:n vastustaja |
|  | Konrad II | Saalilainen | 30. toukokuuta 1087 | — | 27. heinäkuuta 1101 | Henrik IV:n poika |
|  | Henrik VI | Saalilainen | 6. tammikuuta 1099 | 13. huhtikuuta 1111 | 23. toukokuuta 1125 | Henrik IV:n poika |
Saksan kuninkaat Pyhän saksalais-roomalaisen keisarikunnan yhteydessä 962–1806 > Supplinburgerien dynastia

| Monarkki | Monarkki | Dynastia | Kuninkaaksi | Keisariksi | Valtakausi päättyi |
| --- | --- | --- | --- | --- | --- |
|  | Lothar II | Supplinburger | 30. elokuuta 1125 | 4. kesäkuuta 1133 | 4. joulukuuta 1137 |
Saksan kuninkaat Pyhän saksalais-roomalaisen keisarikunnan yhteydessä 962–1806 > Hohenstaufenien ja Welfien dynastia

| Monarkki | Monarkki | Dynastia | Kuninkaaksi | Keisariksi | Valtakausi päättyi | Kruununperimys |
| --- | --- | --- | --- | --- | --- | --- |
|  | Konrad III | Hohenstaufen | 7. maaliskuuta 1138 |  | 15. helmikuuta 1152 | Henrik IV:n lapsenlapsi |
|  | Henrik Berengar, Henrik (VI) | Hohenstaufen | 30. maaliskuuta 1147 |  | elokuu? 1150 | Konrad III:n poika |
|  | Fredrik I Barbarossa | Hohenstaufen | 4. maaliskuuta 1152 | 18. kesäkuuta 1155 | 10. kesäkuuta 1190 | Konrad III:n veljenpoika |
|  | Henrik VI (Saksa) | Hohenstaufen | 15. elokuuta 1169 | 14. huhtikuuta 1191 | 28. syyskuuta 1197 | Fredrik I Barbarossan poika |
|  | Fredrik II | Hohenstaufen | 1197 | — | 1197 | Henrik IV:n poika |
|  | Filip Schwabenilainen | Hohenstaufen | 6. maaliskuuta 1198 | — | 21. elokuuta 1208 | Fredrik I Barbarossan poika |
|  | Otto IV | Welf | 29. maaliskuuta 1198 | 4. lokakuuta 1209 | 5. heinäkuuta 1215 | Filip Scwabenilaisen vastustaja |
|  | Fredrik II | Hohenstaufen | 5. joulukuuta 1212 | 22. marraskuuta 1220 | 26. joulukuuta 1250 | Henrik IV:n poika |
|  | Henrik VII | Hohenstaufen | 23. huhtikuuta 1220 | — | 15. elokuuta 1235 | Fredrik II:n poika |
|  | Konrad IV | Hohenstaufen | toukokuu 1237 | — | 1. toukokuuta 1254 | Fredrik II:n poika |
Saksan kuninkaat Pyhän saksalais-roomalaisen keisarikunnan yhteydessä 962–1806 > Interregnum

| Monarkki | Monarkki | Dynastia | Kuninkaaksi | Keisariksi | Valtakausi päättyi | Kruununperimys |
| --- | --- | --- | --- | --- | --- | --- |
|  | Henrik Raspe | Thüringen | 22. toukokuuta 1246 | — | 16. helmikuuta 1247 | Henrik IV:n pojanpojanpojanpojanpoika |
|  | Vilhelm II | Holland | 3. lokakuuta 1247 | — | 28. tammikuuta 1256 | Fredrik II:n ja Konrad IV:n vastustaja |
|  | Richard of Cornwall | Plantagenet | 13. tammikuuta 1257 | — | 2. huhtikuuta 1272 | Alfonso X Viisaan vastustaja |
|  | Alfonso X Viisas | Anscarids | 1. huhtikuuta 1257 | — | 1275 | Filip Scwabenilaisen lapsenlapsi |
Saksan kuninkaat Pyhän saksalais-roomalaisen keisarikunnan yhteydessä 962–1806 > Habsburgin ja Nassaun dynastia

| Monarkki | Monarkki | Dynastia | Kuninkaaksi | Keisariksi | Valtakausi päättyi | Kruununperimys |
| --- | --- | --- | --- | --- | --- | --- |
|  | Rudolf I Habsburgilainen  | Habsburg | 29. syyskuuta 1273 |  | 15. heinäkuuta 1291 | Ensimmäinen Habsburg |
|  | Aadolf Nassaulainen | Nassau | 5. toukokuuta 1292 | — | 23. kesäkuuta 1298 | valittiin hallitsijaksi lyhyeksi ajaksi |
|  | Albrekt I Itävaltalainen | Habsburg | 24. kesäkuuta 1298 | — | 1. toukokuuta 1308 | Rudolf I Habsburgin poika |
Saksan kuninkaat Pyhän saksalais-roomalaisen keisarikunnan yhteydessä 962–1806 > Luxemburgin ja Wittelsbachien dynastia

| Monarkki | Monarkki | Dynastia | Kuninkaaksi | Keisariksi | Valtakausi päättyi | Kruununperimys |
| --- | --- | --- | --- | --- | --- | --- |
|  | Henrik VII Luxemburgilainen | Luxembourg | 27. marraskuuta 1308 | 13. kesäkuuta 1311 | 24. elokuuta 1313 |   |
|  | Ludvig IV | Wittelsbach | 20. lokakuuta 1314 | 17. tammikuuta 1328 | 11. lokakuuta 1347 | Rudolf I Habsburgilaisen pojanpoika |
|  | Fredrik III Komea | Habsburg | 19. lokakuuta 1314/ 5. syyskuuta 1325 | — | 28. syyskuuta 1322/ 13. tammikuuta 1330 | Albrekt I Itävaltalaisen poika |
|  | Kaarle IV | Luxemburg | 11. heinäkuuta 1346 | 5. huhtikuuta 1355 | 29. marraskuuta 1378 | Henrik VII Luxemburgilaisen pojanpoika |
|  | Günther von Schwarzburg  | Schwarzburg | 30. tammikuuta 1349 | — | 24. toukokuuta 1349 | Kaarle IV:n vastustaja |
|  | Wenzel IV Luxemburgilainen | Luxemburg | 10. kesäkuuta 1376 | — | 20. elokuuta 1400 | Kaarle IV:n vastustaja |
|  | Ruprecht Pfalsilainen | Wittelsbach | 21. elokuuta 1400 | — | 18. toukokuuta 1410 | Ludvig IV:n veljenpojanpoika |
|  | Sigismund Luxemburgilainen | Luxemburg | 20. syyskuuta 1410 /21. heinäkuuta 1411 | 3. toukokuuta 1433 | 9. joulukuuta 1437 | Kaarle IV:n poika |
|  | Jobst | Luxemburg | 1. lokakuuta 1410 | — | 8. tammikuuta 1411 | Kaarle IV:n veljenpoika |